AAI ดีด 3% โบรกเชียร์ “ซื้อ” เป้า 8.70 บ. อัพกำไรปีนี้โต 20% ทะลุ 760 ล้าน
AAI เด้ง 3% โบรกอัพกำไรปีนี้โต 20% ทะลุ 760 ลบ. อานิสงส์ขยายกำลังผลิต-รายได้กลุ่มอาหารสัตว์เลี้ยงโตเด่น แนะนำราคาเป้าหมาย 8.70 บ.
AAI เด้ง 3% โบรกอัพกำไรปีนี้โต 20% ทะลุ 760 ลบ. อานิสงส์ขยายกำลังผลิต-รายได้กลุ่มอาหารสัตว์เลี้ยงโตเด่น แนะนำราคาเป้าหมาย 8.70 บ.
8 ธ.ค. 2565

ผู้สื่อข่าวรายงานว่า วันนี้ (8 ธ.ค.65) ราคาหุ้น บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ณ เวลา 10:28 น. อยู่ที่ระดับ 7.65 บาท บวก 0.20 บาท หรือ 2.68% สูงสุดที่ระดับ 7.70 บาท ต่ำสุดที่ระดับ 7.45 บาท ด้วยมูลค่าการซื้อขาย 83.43 ล้านบาท

บล.ทิสโก้ ระบุในบทวิเคราะห์ว่า แนวโน้มยอดขายในไตรมาส 4/65 คาดจะอ่อนตัวลงจากลูกค้า OEM ชะลอออเดอร์ช่วงปลายปี สำหรับผลประกอบกางวด 9 เดือนแรกปี 65 ดีกว่าคาดจากยอดขายและอัตรามาร์จิ้นมากกว่าคาด จึงได้ปรับประมาณการปี 65 เพิ่มขึ้นจากคาดเดิม 3% จะทำให้กำไรสุทธิอยู่ที่ 766 ล้านบาท เติบโต 20% จากงวดเดียวกันของปีก่อน ส่วนปี 66 ปรับขึ้น 16% จะทำให้กำไรสุทธิอยู่ที่ 961 ล้านบาท เติบโต 25% จากงวดเดียวกันของปีก่อน จากคาดรายได้กลุ่มอาหารสัตว์เลี้ยงเติบโต 47% และ 15% ตามลำดับ ทั้งนี้เป็นผลมาจากการขยายกำลังผลิตอาหารสัตว์เลี้ยงปีนี้เพิ่มขึ้น 17% และปีถัดไป 18% ตามลำดับ จากความต้องการส่งออกของลูกค้า OEM เพิ่มขึ้นตามภาพรวมตลาดโลกเติบโต
สำหรับกลุ่มอาหารพร้อมทานในภาชนะปิดผนึกทางฝ่ายวิจัยคาดปีนี้เพิ่มขึ้น 26% จากฐานต่ำในช่วงโควิดระบาดที่ผ่านมาและคาดทรงตัวมนปีถัดไป โดยคาดอัตรามาร์จิ้นลดลงเล็กน้อยจากต้นทุนวัตถุดิบที่เพิ่มขึ้นแต่ชดเชยจากยอดขายอาหารสัตว์เลี้ยงที่มีมาร์จิ้นมากกว่าเพิ่มขึ้น จึงยังแนะนำ “ซื้อ” พร้อมกำหนดราคาเป้าหมาย 8.70 บาท